REGOLAMENT TAL-KUMMISSJONI (KE) Nru 293/2008
ta’ l-1 ta’ April 2008
li jemenda l-Anness II tar-Regolament tal-Kunsill (KE) Nru 1782/2003 għal dak li għandu x’jaqsam mal-limiti nazzjonali stabbiliti fl-anness imsemmi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat r-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 (1), u partikolarment l-Artikolu 12(4) tiegħu,
Billi:
(1)
L-Anness II tar-Regolament (KE) Nru 1782/2003 jistabbilixxi, għal kull Stat Membru, il-limiti nazzjonali li ma għandhomx jinqabżu ta’ l-ammonti supplementari ta’ għajnuna previsti fl-Artikolu 12 tar-Regolament imsemmi.
(2)
Mir-reviżjoni prevista fl-Artikolu 12(4) tar-Regolament (KE) Nru 1782/2003, jirriżulta li l-limiti stabbiliti fl-Anness II m’għadhomx jikkorrispondu għas-sitwazzjoni strutturali ta’ l-istabbilimenti agrikoli. Jeħtieġ għalhekk li l-limiti applikabbli jiġu adattati b’bidu mis-sena 2008.
(3)
Għalhekk, l-Anness II tar-Regolament (KE) Nru 1782/2003 għandu jiġi emendat.
(4)
Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Ħlasijiet Diretti,
ADOTTAT DAN IR-REGOLAMENT:
Artikolu 1
L-Anness II tar-Regolament (KE) Nru 1782/2003 jinbidel mit-test ta’ l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 1 ta’ April 2008.